Seguramente el llibru más intensu publicáu hasta la fecha pola autora.
#000001
Vanessa Gutiérrez afronta nesti llibru'l procesu de construcción de la propia identidá nel espaciu acotáu d'una dinastía de muyeres. Usando una voz narrativa dura, sincera y directa aporta a la llectora y al llector una visión (la propia) d'un tema universal, faciendo de pasu un retratu de la esencia menos evidente del matriarcáu asturianu. Creando una atmósfera cuando máxica, cuando cruel, pero siempre auténtica, Gutiérrez aborda con humildá y riqueza de matices un tema tan cotidianu como interesante: el conflictu implícitu en tou crecimientu personal. Baxo'l títulu de La cama escuéndese'l llibru seguramente más intensu publicáu hasta la fecha pola autora, una obra única nel panorama lliterariu asturianu escrita baxo'l dictáu d'emociones pures nacíes del conflictu xeneráu pola necesidá del conocimientu propiu, el pesu de les enseñances inculcaes poles antepasaes y l'amenaza omnipresente del futuru siempre inciertu.
#000005